শিক্ষাবিদ সৈয়দ মনজুরুল ইসলাম বলেন, গাইড বইয়ের উপর নির্ভরতা বেড়ে গেছে। এর ফলে অনেকে কাঙ্খিত ফল করতে পারেনি। ইতিপূর্বে দেখা গেছে, ইংরেজিতে যত সংখ্যক পাস করে ফল তেমনই হয়। এবারও তার ব্যতয় ঘটেনি। খাতার নাম্বার বাড়িয়ে দেয়ার অভিযোগ থেকে এবার মন্ত্রণালয় বেড়িয়ে এসেছে উল্লেখ করে তিনি বলেন, অনেক শিক্ষকের সঙ্গে কথা বলে জেনেছি এবার পরীক্ষার খাতা মূল্যয়নে নাম্বার বাড়িয়ে দেয়া কিংবা কমিয়ে দেয়ার কোন নির্দেশনা ছিলনা। ফলে শিক্ষকরা নিরপেক্ষভাবে খাতা দেখেছে।